### Beslutningstema

I denne sag træffes beslutning om godkendelse af anlægsregnskaber for afsluttede anlægsprojekter i 2021 med en anlægsbruttoudgift på 2 mio. kr. eller derover.

### Sagsfremstilling

I overensstemmelse med "Principper for Økonomistyring" - Det overordnede regelsæt for Økonomistyring i Tønder Kommune, skal der særskilt aflægges anlægsregnskab for anlægsprojekter med en bevilling på 2 mio. kr. eller mere i bruttoudgift.

Der kunne i 2021 afsluttes seks anlægsprojekter med en samlet brutto anlægsbevilling på 55,586 mio. kr. og et brutto forbrug på 54,638 mio. kr.
I alt resulterer de seks anlægsprojekter med et mindre forbrug på netto 0,960 mio. kr., som lægges i kommunekassen.

Odette Jeppesen omfatter følgende anlægsprojekter:

Teknik- og Miljøudvalget:

* Dobbeltrettet cykelsti [adresse]:

* Renovering af institution Solgården

Kultur- og Fritidsudvalget:

* Engangstilskud til indfrielse af prioritetsgæld
* Renoveringsplan svømmehaller

Børn- og Skoleudvalget:

* [adresse] fællesareal, kantine, science, inde og ude
* Tønder Grundskole - Ombygning og renovering

### Lovgrundlag

Den kommunale styrelseslovs §§ 45 og 57 (procedure i forbindelse med aflæggelse og revision af årsregnskabet).

### Fagchefen for Økonomi og Løn indstiller,

at de seks anlægsregnskaber godkendes, og

at indstillingen videresendes til Kommunalbestyrelsen.

Beslutning fra Økonomiudvalget, 24. marts 2022, pkt. 6:

Indstillingen anbefales.

### Beslutning

Indstillingen godkendt.